पाक में कट्टरपंथ को तूल देते हुए इमरान की पार्टी पीटीआई लोगों के बीच है। इमरान और उनके प्रत्याशी इमामों और मौलवियों की शरण में हैं। उनका टकराव नवाज शरीफ की पार्टी पीएमएल-एन के अलावा अन्य धार्मिक पार्टियों से भी है। हाफिज सईद ने एएटी के बैनर तले जिन प्रत्याशियों को मैदान में उतारा है उनका जमात-उद-दावा जैसे आतंकी संगठनों से सीधा नाता रह चुका है। मुत्ताहिदा मजलिस-ए-अमल नामक पार्टी ने अपने प्रत्याशी एएटी के उम्मीदवारों के खिलाफ उतारे हैं इस कारण दोनों में जबरदस्त टकराव है। तहरीक-ए-लब्बैक पाकिस्तान ने अहमदियों के खिलाफ फरमान जारी किया है। इस कारण इमरान को भी अहमदी समुदाय के खिलाफ सार्वजनिक बयान देना पड़ा क्योंकि कुछ इलाकों में आतंकी लोगों को उतारने वाली तहरीक-ए-लब्बैक इसी मुद्दे पर इमरान की पार्टी को सीधे टक्कर दे रही थी। अहल-ए-सुन्नत वाल जमात भी खैबर पख्तूनख्वा में मुत्ताहिदा के साथ टकराव की स्थिति में है। यह अहंकार का टकराव शांतिपूर्ण चुनाव में सबसे बड़ी बाधा है।